stanford-oval/wikipedia huggingface dataset:
Adidas

| Adidas |
| --- | --- |

Yritysmuoto:  pörssiyhtiö
Osake:  FWB: ADS
ISIN:  DE000A1EWWW0
Perustettu:  1949
Perustaja:  Adolf "Adi" Dassler
Toimitusjohtaja:  Bjørn Gulden
Kotipaikka:  Herzogenaurach, Saksa
Toimiala:  asuste- ja vaateteollisuus
Tuotteet:  urheiluvaatteet ja -varusteet
Liikevaihto:   23,640 mrd. $ (2019)
Henkilöstö:  59 533 (2019)
Tytäryhtiöt:  Runtastic
Kotisivu:  www.adidas-group.com www.adidas.com
Infobox OKVirheellinen NIMI-arvo: 
Adidas-housut
Adidas AG on saksalainen vaatteiden ja kenkien valmistaja, joka valmistaa lähinnä urheiluvarusteita. Vuonna 1949 perustetun yrityksen tuotevalikoima kattaa laajasti eri urheilulajeja ja siihen kuuluu lisäksi urheilullista vapaa-ajan muotia.
Yrityksen perustaja Adolf "Adi" Dassler aloitti 1920-luvulla urheilukenkien valmistuksen. Apunaan hänellä oli veljensä Rudolf Dassler, joka perusti myöhemmin kilpailevan yrityksen Puman.
Karhu käytti kolmea raitaa tunnuksenaan jo ennen Adidasta. Adidaksen perustaja Adolf Dassler osti oikeuden Karhun kengissään käyttämään kolmen raidan merkkiin Helsingin olympialaisissa vuonna 1952, koska Karhu oli käyttänyt merkkiä ennen heitä. Tunnus ostettiin summalla, joka vuoden 2011 rahassa vastaa 1600 euroa, sekä kahdella viskipullolla.
Yrityksen pääkonttori sijaitsee perustajansa kotikaupungissa Saksan Herzogenaurachissa, ja konserni työllistää kansainvälisesti noin 59 000 työntekijää. Adidaksen tärkein sopimusvalmistaja on Yue Yuen. Adidaksen tuotteita valmistetaan muun muassa Kiinassa, Vietnamissa, Japanissa, Indonesiassa ja Brasiliassa.
Yrityksen vuotuinen myynti oli noin 9,5 miljardia euroa vuonna 2005. Play Fair -kampanjan mukaan Adidaksen voitto ennen veroja vuonna 2007 oli noin miljardi dollaria ja kasvanut neljässä vuodessa 68 prosenttia. Vuoteen 2023 mennessä yrityksen voitto on noussut vuosittain yli 10 miljardiin euroon.
Vuonna 2005 suomalainen Amer Sports osti Adidakselta Salomonin. Kauppahinta oli noin 485 miljoonaa euroa. Adidas osti vuonna 2015 Runtasticin noin 239 miljoonalla dollarilla. Adidas osti vuonna 1997 TaylorMaden, jonka se myi vuonna 2017 sijoitusyhtiö KPS Capital Partnersille. Adidas osti vuonna 2005 Reebokin, jonka se myi vuonna 2021 yhdysvaltalaiselle Authentic Brands Groupille.
Aiheesta muualla

Kuvia tai muita tiedostoja aiheesta Adidas Wikimedia Commonsissa
Adidas
Adidas Group
HMS Brazen (1896)

| HMS Brazen |
| --- | --- |

Aluksen vaiheet
Rakentaja:  J. & G. Thomson, Clydebank
Kölinlasku:  18. lokakuuta 1895
Laskettu vesille:  3. heinäkuuta 1896
Palveluskäyttöön:  heinäkuu 1900
Loppuvaihe:  myyty romutettavaksi 1919
Tekniset tiedot
Uppouma:  380 t (standardi) 425 t (kuormattu)
Pituus:  65,23 m (kokonaispituus)
Leveys:  6,10 m
Syväys:  2,52 m
Koneteho:  5 800 ihp
Nopeus:  30 solmua (suunniteltu)
Miehistöä:  63
Aseistus
Aseistus:  1 × QF 12 naulan 12 cwt laivatykki 5 × QF 6 naulan Hotchkiss -tykkiä 2 × 18" torpedoputkea
HMS Brazen oli Britannian kuninkaallisen laivaston Brazen-luokan torpedovenehävittäjä.
Valmistus

Alus tilattiin osana vuosien 1895-1896 laivasto-ohjelmaa J. & G. Thomsonilta Clydebankista, missä köli laskettiin 18. lokakuuta 1895 telakkanumerolla 288. Alus laskettiin vesille 3. heinäkuuta 1896 ja valmistui heinäkuussa 1900.
Palvelus

Alus myytiin 4. marraskuuta 1919 romutettavaksi.
Haikola (Vienan Karjala)

| Haikola Хайколя, Haikolja |
| --- | --- |
 Haikola
 Koordinaatit: 65°09′30″N, 32°01′50″E 
Valtio:  Venäjä
Tasavalta:  Karjalan tasavalta
Piiri:  Kalevalan piiri
Kunta:  Jyskyjärvi
Hallinto:  
 – Asutustyyppi:  entinen kylä
Väkiluku:  0
Infobox OKVirheellinen NIMI-arvo: 
Haikolan rantaa vuonna 2007
Haikola (ven. Хайколя) on  Karjalan tasavallassa Kalevalan piirissä sijaitseva kylä. Kotijärven saaressa noin neljäkymmentä kilometriä Uhtualta itään sijaitseva Haikola on Vienan Karjalan parhaiten säilyneitä kyläkokonaisuuksia. Haikola autioitettiin tarkoituksellisesti 1960-luvulla neuvostovallan  perspektiivittömien kylien likvidoimiskampanjan myötä. Kesäisin Haikola on kuitenkin ollut aina asuttuna. Seitsemän kylän yhdestätoista talosta on säilynyt.
Kulttuurihistoriallisesti arvokas kylä

Pieni Haikolan kylä on kulttuurihistoriallisesti arvokas. A. A. Borenius tallensi siellä Karpan Muarielta ja Kalaskan Vaskelta eeppisiä runoja vuonna 1872. Kirjailija Ortjo Stepanov (sai Karjalan kansankirjailija -arvonimen vuonna 1990) oli kotoisin Haikolasta. Siellä hän kirjoitti pääosan Karjalan kirjallisuuden klassikkoihin kuuluvasta kuusiosaisesta romaanisarjastaan Kotikunnan tarina. Haikolan kalmismaalla näkyy elämän kiertokulku. Vanhan vienalaisen perinteen mukaan kalmisto on koskematon. Mihin puu kaatuu, siihen se maatuu. Haikolan kalmistossa on myös Ortjo Stepanovin hauta. Kylässä eleli 1900-luvulla myös kirjailija Iivana Kusmin.
Haikolan etnokulttuurikeskus

Haikola kuuluu Juminkeko-säätiön Vienan runokylien elvytysohjelmaan. Yhteistyökumppanina Haikolan elvyttämisessä on paikallinen Ortjo Stepanovin säätiö. Osa elvytystoimintaa on Haikolan etnokulttuurikeskuksen luominen. Suomen Kulttuurirahasto myönsi tätä tarkoitusta varten Juminkeko-säätiölle apurahan vuonna 2008.
Etnokulttuurikeskukseen on perustettu kaksi museota: Kirjailija Ortjo Stepanovin kotimuseo ja etnografinen museo. Koko kylää voi pitää elävänä museona. Siellä sijaitsee esimerkiksi yksi Vienan Karjalan vanhimpia rakennuksia: 1700-luvulla rakennettu ranta-aitta. Se entisöitiin kesällä 2007.
Haikolasa on järjestetty myös useita kertoja dokumenttielokuvien festivaali. Se on erikoinen tapahtuma kyslässä, joka ei ole sähköistetty.
Sommelo - kylän praasniekan uusi herääminen

Kesästä 2006 alkaen Haikola on ollut Kainuussa ja Vienan Karjalassa toteutettavan kansanmusiikkijuhlan Sommelon yksi tapahtumapaikka. Sommelon Haikolan ohjelma keskittyy akustiseen ja alkuperäismusiikkiin. Sommeloa vietetään Haikolassa Lehti-Iivanan päivänä seitsemäs heinäkuuta, joka on kylän perinteinen praasniekkapäivä. Haikolassa on järjestetty myös elokuvafestivaali neljästi, vaikka kylässä ei ole sähköjäkään. Tapahtuma on tarkoitus uusia syyskuussa 2016.
Aiheesta muualla

Haikolasta Juminkeko-säätiön Vienan runokylät -sivustolla
Sommelon matka Uhtuaan ja Haikolaan[vanhentunut linkki]
Hanko Sushi

| Hanko Sushi |
| --- | --- |

 Hanko Sushi -ravintola Kauppakeskus Valkeassa Oulussa.
Yritysmuoto:  osakeyhtiö
Perustettu:  2009
Perustaja:  Rolf Wirta Mika Laakio
Toimitusjohtaja:  Arttu-Pekka Vikström
Kotipaikka:   Kauniainen, Suomi
Toimiala:  ravintolaketju
Tuotteet:  sushi
Liikevaihto:   13,5 milj. EUR (2019)
Tilikauden tulos:   36 000 EUR (2019)
Henkilöstö:  175
Omistaja:  NoHo Partners
Kotisivu:  www.hankosushi.fi
Infobox OKVirheellinen NIMI-arvo: 
Hanko Sushi on suomalainen vuonna 2009 Hangossa perustettu ravintolaketju, jonka päätuote on sushi. Ketjulla on Suomessa 22 toimipistettä, joista 11 sijaitsee Helsingissä, kaksi Espoossa, sekä Tampereella, ja yksi Jyväskylässä, Kuopiossa, Oulussa, Raisiossa, Rukalla, Turussa ja Vantaalla kussakin. Hanko Sushi on niin ravintoloiden määrässä kuin liikevaihdossakin mitattuna Suomen suurin sushiketju.
Ketjun nimessä esiintyvä Hanko viittaa japanin kielessä leimasinta tarkoittavaan sanaan, sekä Hangon kaupunkiin, mihin sen ensimmäinen toimipiste avattiin.
Ketjun liiketoimintaa ylläpitää osakeyhtiö Sushi World Oy. Vuonna 2019 sen liikevaihto oli 13,5 miljoonaa euroa ja tilikauden tulos 36 000 euroa. Hanko Sushin perustivat vuonna 2009 Rolf Wirta ja Mika Laakio. Ketjun on vuodesta 2014 omistanut Royal Ravintolat, joka vuonna 2018 fuusioitui Restamaxin kanssa, ja myöhemmin muutti nimensä NoHo Partnersiksi.
HMS Bridgewater (L01)

| HMS Bridgewater |
| --- | --- |
 HMS Bridgewater

Aluksen vaiheet
Rakentaja:  Hawthorn Leslie and Company, Newcastle-upon-Tyne
Kölinlasku:  6. helmikuuta 1928
Laskettu vesille:  14. syyskuuta 1928
Palveluskäyttöön:  14. maaliskuuta 1929
Poistui palveluskäytöstä:  poistettu palveluksesta 22. toukokuuta 1947
Loppuvaihe:  romutettu
Tekniset tiedot
Uppouma:  1 045 t (standardi) 1 600 t (kuormattu)
Pituus:  81,18 m (kokonaispituus)
Leveys:  10,39 m
Syväys:  3,73 m
Koneteho:  2 000 shp
Nopeus:  16,5 solmua
Miehistöä:  100
Aseistus
Aseistus:  2 × QF 4" (102 mm) Mk V -tykkiä 2 × 3 naulan kunnialaukaustykkiä 2   syvyyspomminheitintä
HMS Bridgewater (viirinumerot L01 ja U01) oli Britannian kuninkaallisen laivaston Bridgewater-luokan sluuppi toisessa maailmansodassa.
Valmistus

Alus tilattiin 19. syyskuuta 1927 vuoden 1927 laivasto-ohjelmassa Newcastle-upon-Tynestä Hawthorn Leslie and Companyltä, missä köli laskettiin 6. helmikuuta 1928. Alus laskettiin vesille 14. syyskuuta ilman virallisia seremonioita ja valmistui 14. maaliskuuta 1929.
Palvelus

Alus sijoitettiin sisaraluksensa HMS Sandwichin kanssa Kiinan asemalle, jossa ne korvasivat HMS Bluebellin ja HMS Foxgloven. Kiinaan matkalla olleet ja sieltä saapuvat kohtasivat toisensa Adenissa vaihtaen miehistöjä.
Alus viipyi Kiinan asemalla, kunnes se siirrettiin tammikuussa 1935 telakalle Etelä-Afrikkaan ennen siirtoa Afrikan asemalle (myöhemmin Etelä-Atlantin asema). Alus viipyi uudessa sijoituspaikassaan, kunnes se palasi 1. syyskuuta 1936 Devonportiin. Aluksen kolmas palvelusjakso päättyi samalla.
Telakalla vietetyn jakson jälkeen alus palautettiin palvelukseen Simonstowniin, missä huollettaessa aluksen takakannen tykki korvattiin ilmatorjuntakykyisellä. Huolto kuitenkin keskeytettiin Münchenin kriisin vuoksi, kun alus siirrettiin Freetowniin. Alus palasi telakalle, mistä vapauduttuaan se jatkoi palvelustaan asemalla. Huollon yhteydessä myös kunnialaukaustykit korvattiin nelipiippuisilla .50" ilmatorjuntakonekivääreillä. Alus saapui 13. huhtikuuta 1939 Devonportiin huollettavaksi, minkä jälkeen se palautettiin palvelukseen.
Alus lähti 17. toukokuuta Afrikan länsirannikkoa seuraten Simonstowniin, jonne se saapui elokuussa. Alus lähetettiin kuitenkin takaisin Freetowniin sodan ajan sijoituspaikkaansa, kunnes se siirrettiin Kapkaupunkiin. Alus palasi tammikuussa 1940 Freetowniin, josta oli tullut Etelä-Atlantin laivastoaseman päätukikohta.
Puuttuvat telakointimahdollisuudet pakotti siirtämään kesäkuussa aluksen Kapkaupunkiin telakalle, missä se kävi myös helmikuussa 1941 ja tammikuussa 1942. Alus osallistui operaatio Menacen Dakarin taisteluun, mistä vapauduttuaan se jatkoi saattuepalvelusta Freetownissa. Alus suojasi muun muassa maaliskuussa 1942 saattuetta WS16 Freetownista Kapkaupunkiin. Heinäkuussa alus suojasi saattueen Sl 114 Britteinsaarille, kun se siirrettiin telakalle Tyneen modernisoitavaksi. Telakalla aluksen ilmatorjuntakonekiväärit vaihdettiin kahteen Oerlikonin 20 millimetrin ilmatorjuntatykkiin. Lisäksi alukselle asennettiin tyypin 271 tutka.
Telakalta vapauduttuaan alus palasi saattueen OS42 mukana Freetowniin, jonne se saapui 9. lokakuuta. Alus oli Freetownissa, kunnes se vuoden 1943 lopulla suojasi Yhdysvaltoihin telakalle matkaavan vaurioituneen risteilijä HMS Phoeben Trindidadiin. Alus palasi saattueen TF1 mukana Freetowniin.
Alus suojasi Freetownin ja Gibraltarin väliä matkanneita RS/SR  sekä paikallisia saattueita, kunnes se palasi Britteinsaarille saattueessa SL136. Alus saapui 25. syyskuuta 1943 Liverpooliin, mistä se siirrettiin huollettavaksi Southamptoniin. Telakalta vapauduttuaan alus liitettiin 40. saattajaryhmään. Aluksen heikko runko ei kuitenkaan mahdollistanut palvelusta Pohjois-Atlantilla, joten se siirrettiin Holy Lochiin 3. sukellusvenelaivueeseen saattamaan merelle lähteviä ja sieltä palaavia sukellusveneitä sekä toimimaan harjoituksissa maalialuksena. Euroopan sotatoimien päätyttyä alus poistettiin palveluksesta heinäkuussa 1945 ja siirrettiin Ardrossanissa reserviin.
Alusta käytettiin räjähdekokeissa, joiden päätyttyä hylky siirrettiin 22. helmikuuta 1947 BISCOlle. Alus allokoitiin Howellsille ja romutettiin Gelleswick Bayssä.
Harvahammaspoimulehti

| Harvahammaspoimulehti> Tieteellinen luokittelu |
| --- | --- |
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Alaheimo::  Rosoideae
Suku::  Poimulehdet Alchemilla
Laji::  borealis
Kaksiosainen nimi
 Alchemilla borealis  Sam. ex Juz. 
Synonyymit
 Alchemilla vulgaris subsp. acutidens 
Infobox OKNimi-testi OK: 
Harvahammaspoimulehti (Alchemilla borealis) on ruusukasvien (Rosaceae) heimoon, poimulehtien (Alchemilla) sukuun kuuluva kasvilaji. Se on monivuotinen sekä yleisesti ottaen keskikokoinen ruohovartinen kasvi, jolla on vankka juurakko. Harvahammaspoimulehti eroaa muista poimulehtilajeista varsiensa ja lehtiensä karvoitusten sekä kukintonsa ulkonäön perusteella. Harvahammaspoimulehti muistuttaa eniten keräpääpoimulehteä (Alchemilla glomerulans), mutta eroaa siitä kukinnon ulkonäön ja lehtien alapintojen karvoitusten perusteella. Harvahammaspoimulehti kuuluu kynsipoimulehtiryhmään (Alchemilla acutidens -ryhmä) yhdessä tummasuonipoimulehden (Alchemilla baltica), munuaispoimulehden (Alchemilla murbeckiana) ja terävälovipoimulehden (Alchemilla wichurae) kanssa.
Harvahammaspoimulehti voi kasvaa noin 30 cm korkeaksi ja sen varret ovat lähes ylös asti karvapeitteiset. Lehtiruodit ovat varsien tapaan karvaiset. Lehdet ovat muodoltaan pyöreitä sekä vaaleanvihreitä, ja niissä on karvoitusta alapinnalla vain kulmissa ja poimuissa. Lehdissä on seitsemästä yhdeksään matalaa, pyöreäkärkistä sekä hammaslaitaista liuskaa, ja jokaisen liuskan laidoissa on 13–17 hammasta. Lehtiruotia lähinnä olevien liuskojen välissä on suurempi rako kuin muiden liuskojen väleissä. Harvahammaspoimulehden kukat ovat harvoissa, mutta tuuheissa kukkarykelmissä, joissa yksittäiset kukat ovat pieniä sekä kellertäviä. Kukkapohjukset ja kukkaperät ovat kaljuja. Harvahammaspoimulehti kukkii kesä–heinäkuussa.
Harvahammaspoimulehti kasvaa niityillä, rannoilla ja koivikoissa. Harvahammaspoimulehteä kasvaa Suomessa lähinnä käsivarren Lapissa, Enontekiöllä, minkä lisäksi sitä on tavattu myös Utsjoelta ja Sodankylästä. Ruotsissa harvahammaspoimulehteä tavataan harvinaisena pohjoisimmissa osissa.
Aiheesta muualla

Laji.fi: Harvahammaspoimulehti (Alchemilla borealis)
Kasviatlas 2018: Harvahammaspoimulehden (Alchemilla borealis) levinneisyys Suomessa
Greg Daniels

Greg Daniels
Greg Daniels (s. 1963) on yhdysvaltalainen televisiokäsikirjoittaja ja -tuottaja, joka on ollut tekemässä ja luomassa useita suosittuja komediasarjoja.
Daniels aloitti uransa käsikirjoittamalla sketsejä televisiosarjoihin Not Necessarily the News ja Saturday Night Live. Hän oli käsikirjoittajana animaatiosarja Simpsoneissa sen 5.–7. tuotantokausilla vuosina 1993–1996 ja kirjoitti sarjaan useita jaksoja, joista jakso ”Lisan häät” voitti parhaan animaatiosarjan Emmy-palkinnon vuonna 1995. Vuonna 1997 Daniels kehitti animoidun tilannekomediasarjan Kukkulan kuningas yhdessä Mike Judgen kanssa ja työskenteli sen parissa kunnes sarja lopetettiin vuonna 2009.
Daniels loi vuonna 2005 tilannekomediasarjan Konttori, joka on yhdysvaltalainen versio samannimisestä brittisarjasta. Hän sekä käsikirjoitti että ohjasi useita sarjan jaksoja. Tämä sarja voitti vuonna 2006 parhaan komediasarjan Emmyn, minkä lisäksi Daniels sai vuonna 2007 henkilökohtaisen parhaan komediasarjan käsikirjoittajan Emmyn yhdestä sen jaksosta. Daniels loi sen jälkeen vuonna 2009 tilannekomediasarjan Puisto-osasto yhdessä Michael Schurin kanssa. Sen jälkeen Daniels on ollut tuottajana muissa sarjoissa.
Hanko (Uusikaupunki)

Hanko
| --- | --- |
Sijainti:  Uusikaupunki Varsinais-Suomi Suomi
Merialue:  Saaristomeri
muokkaa - muokkaa wikitekstiä - muokkaa Wikidataa
Hanko on saari Uudessakaupungissa, satama-alueen eteläosassa. Saari on teollisuusaluetta ja siellä sijaitsevat Yaran Uudenkaupungin lannoite- ja typpihappotehtaat. Tehtaiden yhteydessä on oma syväsatama. Tehdasalueella on Hangonsaari-niminen rautatieliikennepaikka, jota käytetään Yaran kuljetuksiin. Tehdas aloitti toimintansa vuonna 1965 Rikkihappo Oy:n nimellä, myöhemmin siitä tuli Kemira.
Saarella on kolme tuulivoimalapaikkaa, ja kaksi tuulivoimalaa ehti olla siellä 14 vuotta vuodesta 1999 ennen kuin ne päätettiin purkaa, kun niiden vaihdelaatikkojen korjaaminen olisi kannattamatonta. Propel Voiman kaksi 1,3 MW tehoista tuulivoimalaa tuottivat vuodessa noin 4 miljoonaa KWh sähköä.
Hangosta käytetään joskus nimitystä Hangonsaari.
Aiheesta muualla

Hanko Kansalaisen karttapaikka. Maanmittauslaitos. Viitattu 11.9.2015.
Harva hyvin kuolee

| Harva hyvin kuolee> Her Privates We |
| --- | --- |

Alkuperäisteos
Kirjailija:  Frederic Manning
Kieli:  englanti
Genre:  sotakirjallisuus
Julkaistu:  1930
Suomennos
Suomentaja:  Lauri Sipari
Kustantaja:  Like
Julkaistu:  2006
Ulkoasu:  sidottu
Sivumäärä:  314
ISBN:  952-471-775-1
Löydä lisää kirjojaKirjallisuuden teemasivulta
Harva hyvin kuolee (Her Privates We) on Frederic Manningin kirjoittama romaani, jonka tapahtumat sijoittuvat ensimmäisen maailmansodan rintamille Sommessa ja Acressa.
Kirja julkaistiin alun perin nimellä The Middle Parts of Fortune vuonna 1929 tekijänään salanimi ”Sotamies 19022”. Sitä painettiin ja myytiin yksityisesti alle 600 kappaletta. Alkuperäisen teoksen kieli oli ruokkoamatonta ja tuntui monista lähes rienaukselta, sillä sen kaikki sotilaat kiroilevat jatkuvasti. Miehissä ei ole sotilaallista intoa, isänmaallisuus ei innosta ja he pikemminkin sietävät kuin kunnioittavat upseereitaan. Kun ei olla taistelussa, miehiä kiinnostaa vain ruoka, juoma ja seksi. Kotirintamasta todetaan vain, että ”ne ei välitä vittuakaan mitä meille tapahtuu”.
Vuonna 1930 ilmestyi kirjan siistitty versio, nyt nimellä Her Privates We. Teos oli myynti- ja arvostelumenestys. Ensimmäisen kolmen kuukauden aikana sitä myytiin 15 000 kappaletta. Vaikka teosta oli siistitty, sitäkin pitivät monet yhä edelleen rienauksena. Kirjan tyyli ja pohdinnat sekä tietty herkkyys kielivät, että tekijä ei voi olla aivan tavallinen sotamies. Arvailut tekijästä käynnistyivät lähes heti ja T. E. Lawrence osui arvailussaan oikeaan. Ernest Hemingway luki kirjan kerran vuodessa ”jotta muistaisin miten asiat todella olivat...”. Myös T. S. Eliot ylisti romaania.
Juoni

Kirjan päähenkilö on Bourne-niminen sotamies. Hän on erilainen kuin muut miehet hänen ympärillään, muita vanhempi, oppinut ja lukenut, mutta haluton hyödyntämään etuja, joita hänen taustansa voisi armeijassa antaa. Bourne on myös aliupseerien ystävä, ryypiskelee kersanttien kanssa ja toimii tulkkina, kun pitää asioida linjojen lähettyvillä asuvien ranskalaisten siviilien kanssa.
Romaanilla on melko vähän tekemistä taisteluiden kanssa, vaikka niitäkin käydään läpi aina lähitaisteluita myöten. Tapahtumat ovat enimmäkseen linjojen takana, työpalvelussa tai harjoituksissa. Esille tulee juoksuhautojen lieju ja kuoleman sattumanvaraisuus.
Greg Coburn

| Greg Coburn |
| --- | --- |
 Greg Coburn vuonna 2013.
Henkilötiedot
Syntynyt: 6. lokakuuta 1988 (ikä 36) Saskatoon, Saskatchewan, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  183 cm
Paino:  79 kg
Seura
Seura:  Las Vegas Wranglers
Sarja:  ECHL
Pelinumero:  21
Pelaajaura
Pääsarjaura:  2013–
Greg Coburn (s. 6. lokakuuta 1988 Saskatoon, Saskatchewan, Kanada) on kanadalainen jääkiekkopuolustaja. Hän teki kesällä 2013 sopimuksen SM-liigajoukkue Tampereen Ilveksen kanssa, mutta sopimus purettiin ennen kauden alkua. Tampereelta Coburn siirtyi ECHL:n Las Vegas Wranglersiin.
Myös Coburnin isoveli Braydon Coburn on jääkiekkoilija.
HMS Brazen (F91)

| HMS Brazen |
| --- | --- |
 HMS Brazen

Aluksen vaiheet
Rakentaja:  Yarrow Shipbuilders, Glasgow
Kölinlasku:  18. elokuuta 1978
Laskettu vesille:  4. maaliskuuta 1980
Palveluskäyttöön:  2. heinäkuuta 1982
Poistui palveluskäytöstä:  1994 myyty Brasilialle 18. marraskuuta 1994
Tekniset tiedot
Uppouma:  4 800 t
Pituus:  146,5 m
Leveys:  14,8 m
Syväys:  6,4 m
Koneteho:  2 × Rolls-Royce Olympus TM3B -kaasuturbiinia 40 MW 2 × Rolls-Royce Tyne RM1C -kaasuturbiinia 7,2 MW
Nopeus:  30 solmua (pääkoneilla) 18 solmua (risteilykoneilla)
Miehistöä:  222
Aseistus
Aseistus:  2 x GWS25 Sea Wolf 4 x Exocet 2 x kaksiputkista 30 mm ilmatorjuntatykkiä 2 x 20 mm GAM-BO1 4 x 7,62 mm GPMG -konekivääriä 2 x Westland Lynx Mk.8
HMS Brazen (viirinumero F91)  oli Britannian kuninkaallisen laivaston tyypin 22 fregatti. Se oli ensimmäisen valmistuserän neljäs ja viimeinen alus.
Valmistus

Alus tilattiin 21. lokakuuta 1977 Yarrow Shipbuildersilta Glasgow’sta, missä köli laskettiin 18. elokuuta 1978. Se laskettiin vesille 4. maaliskuuta 1980 ja luovutettiin 11. kesäkuuta 1982 laivastolle kolme kuukautta ennen suunniteltua määräaikaa Falklandin sodan vuoksi. Aluksen koeajoja lyhennettiin, minkä jälkeen se otettiin palvelukseen 2. heinäkuuta.
Palvelus

Päällikkönsä N. Dingemansin alaisuudessa alus oli kuusi viikkoa Portlandissa koulutuksessa, mikä päättyi elokuun puolivälissä.  Lokakuussa alus lähti Devonportista Etelä-Atlantille, missä se partioi HMS Phoeben ja HMS Siriuksen kanssa Falklandinsaarten ympäristössä. Vuoden lopulla alus palasi Ascensionin ja Gibraltarin kautta Devonportiin, jonne se saapui 6. tammikuuta 1983.
Huhtikuussa telakalta palattuaan alus liittyi Naton Atlantille pysyvästi sijoitettuun osastoon, jonka mukana se osallistui Bright Horizon- ja Ocean Safari -harjoituksiin sekä vieraili Portugalissa, Norjassa, Tanskassa, Saksassa ja Alankomaissa ennen kuin HMS Glasgow vapautti sen elokuussa. Vuoden lopulla alus lähti partioidakseen Persianlahdella ja Intian valtamerellä HMS Glamorganin kanssa. Mutta Gibraltarilla matka keskeytettiin Libanonin kriisin vuoksi. Alus sai määräyksen liittyä itäiselle Välimerelle koottavaan laivasto-osastoon. Vaikka alukset kuuluivat osastoon vain viikon ennen kuin HMS Fearless vapautti ne jatkamaan alkuperäistä matkaansa, niiden miehistöt olivat väsyttäneet itsensä.
Brazen läpäisi Suezin kanavan ja seuraavien kuukausien aikana se vieraili Mombasassa, Seychelleillä, Dohassa, Abu Dhabissa, Muscatissa, Colombossa, Diego Garcialla, Karachissa ja Djiboutissa. Matkan aikana se myös osallistui lukuisiin sotaharjoituksiin muun muassa Ranskan ja Yhdysvaltain laivastojen kanssa. Alus palasi Suezin ja Gibraltarin kautta Devonportiin, jonne se saapui huhtikuussa 1984.
Alus osallistui 1991 Persianlahden sotaan, jossa sen Lynx-helikopterit hyökkäsivät Irakin laivaston ohjusveneitä vastaan.
Brasilian laivasto

Alus myytiin 18. marraskuuta 1994 Brasilialle, joka liitti sen 30. elokuuta 1996 laivastoonsa nimellä Bosisio viirinumerolla F-48. Se osallistui Air Francen lennon 447 etsintöihin.
Haminalahti

Ferdinand von Wrightin (1822–1906) maalaus Näköala Haminalahdelta vuodelta 1853
Toinen Wrightin maalaus Näköala Haminalahdesta (Lugnet) vuodelta 1877
Haminalahti on kylä Kuopiossa noin kahdeksan kilometriä keskustasta lounaaseen.
Haminalahti on Kallaveden lahti Kuopionniemen länsireunan tyvellä. Haminalahden kylän alueella on Haminalahden kartanon lisäksi muun muassa nuorisoseurantalo, metsästysmaja ja Juttuharjun seurantalo. Seudulle on rakennettu runsaasti uutta asutusta, lähinnä omakotitaloja.
Alueelta on tehty vuonna 1874 Pohjois-Savon merkittävin rautakautinen muinaislöytö. Kiviröykkiöstä löytyi 1000-luvulle ajoittuvia länsisuomalaistyyppisiä naisen pronssikoruja, jotka ovat todennäköisesti polttohaudan esineistöä.
Kulttuuripolku

Haminalahteen avattiin vuoden 2006 lopulla 4,3 kilometrin mittainen kulttuuripolku. Polku esittelee Ferdinand, Magnus ja Wilhelm von Wrightin taideteoksia ja heidän synnyinseutunsa maisemia, jotka ovat vaikuttaneet vahvasti veljesten tuotantoon.
Aiheesta muualla

Haminalahdesta (Arkistoitu – Internet Archive)
Pohjois-Savon muisti - Haminalahti
Haminalahden alue Kuopion ja Siilinjärven karttapalvelussa (Arkistoitu – Internet Archive)
von Wright -kulttuuripolku Internetissä (Arkistoitu – Internet Archive)
Haminalax jakokunta Nro. 570. Haminalahden–Kaislastenlahden Rytkyn kylähistoria. 2002.
Länsi-Kuopion Historiapiiri.